Siden 1969 har Irish Army til tider blitt brukt for å forsterke politiets bevoktning av grensen til Nord-Irland i perioder hvor det har vært spesielt stor uro i provinsen. En kort periode var det en mulighet for at styrker ville bli sendt inn i Nord-Irland for å beskytte nasjonalistiske områder. Enheter ble i 1969–1970 flyttet frem til grensen, men planene ble aldri satt ut i livet.